Posidi

Posidi (kwa Kilatini: Possidius; aliishi karne ya 4 na ya 5) alikuwa Mberberi askofu wa Calama katika mkoa wa Numidia wa Dola la Roma (leo nchini Algeria)https://www.santiebeati.it/dettaglio/90177. 

Tangu kale Kanisa Katoliki linamheshimu kama mtakatifu, likiadhimisha sikukuu yake tarehe 16 MeiMartyrologium Romanum: ex Decreto Sacrosancti oecumenici Concilii Vaticani II instauratum auctoritate Ioannis Pauli P.P. II promulgatum, Romae 2001, ISBN 8820972107.

Maisha
Rafiki wa Augustino wa Hippo kwa miaka 40 (Vita S. Augustini, xxxi), aliandika habari za kuaminika juu ya maisha yake pamoja na orodha ya vitabu alivyoviandika*His Vita S. Augustini, composed before the capture of Carthage (439), is included in all editions of the works of Augustine, and also printed in Hurter's "Opusc. SS. Patr.". His indiculus ('small index') will be found in the last volume of Migne's edition of the works of Augustine and in the tenth volume of the Benedictine edition.. 

Akiwa padri katika monasteri ya Augustino (ibid., xii), alipofanywa askofu mnamo mwaka 397, alianzisha monasteri jimboni pia.

Alipambana na Wadonati hata mmojawao alijaribu kumuua. Hata hivyo yeye alidai wasiadhibiwe kwa kutozwa faini kubwa ("Vita", xii; Augustine, "Ep.", cv, 4; "Contra Crescon.", III, xlvi). 

Mwaka 408 alinusurika tena kuuawa na Wapagani (Augustine, "Epp.", xc, xci, xciii).

Mwaka 409 aliteuliwa kwenda Italia pamoja na maaskofu wengine ili kuomba Kaisari awalinde Wakatoliki dhidi ya Wadonati, tena mwaka 411 aliteuliwa kuwa na mhadara na Wadonati.

Mwaka 416 alishiriki Mtaguso wa Milevi uliopinga Upelaji.

Wavandali walipovamia Afrika Kaskazini alikimbilia Hippo akashuhudia kifo cha Augustino (430).

Mwaka 437 anajulikana alikuwa bado hai, akiishi uhamishoni baada ya kufukuzwa na mfalme wa Wavandali Gaiseriko aliyekuwa Mwario. 

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Mababu wa Kanisa

Tanbihi

Vyanzo
Ceillier, Hist. des auteurs ecclés., XII
Tillemont, Mémoires, XIII.
 ISBN 1-889758-90-6 ISBN 9781889758909

Viungo vya nje
English translation of the "Life of St. Augustine" at the Tertullian Project.
Critical Latin text and English translation of the "Life of St. Augustine" in PDF form at Archive.org
St. Possidius - Midwest Augustinians

Category:Waliozaliwa karne ya 4
Category:Waliofariki 437
Category:Wamonaki
Category:Maaskofu Wakatoliki
Jamii:waandishi wa Kilatini
Category:Mababu wa Kanisa
Category:Watakatifu wa Algeria